**Ministru kabineta noteikumu „Noteikumi par papildu atlīdzības noteikšanu amatpersonām (darbiniekiem), kuras ir iesaistītas Latvijas prezidentūras Eiropas Savienības Padomē 2015.gadā sagatavošanā un norisē” projekta sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
|  1. |  Pamatojums | Valsts un pašvaldību institūciju amatpersonu un darbinieku atlīdzības likuma (2012.gada 13.decembra likuma "Grozījumi Valsts un pašvaldību institūciju amatpersonu un darbinieku atlīdzības likumā" redakcijā) pārejas noteikumu 8.14 punktā Ministru kabinetam dotais uzdevums. |
|  2. |  Pašreizējā situācija un problēmas |  Latvijas sniegums prezidentūras Eiropas Savienības Padomē 2015.gadā nodrošināšanā būs atkarīgs no amatpersonu un darbinieku profesionalitātes un sagatavotības līmeņa. Lai piesaistītu kvalificētus speciālistus darbam Latvijas prezidentūras Eiropas Savienības Padomē, kā vienu no motivācijas instrumentiem nepieciešams noteikt papildu darba samaksu un sociālās garantijas. |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Noteikumu projekts nosaka Latvijas prezidentūras Eiropas Savienības Padomē 2015.gadā sagatavošanā un norisē iesaistīto amatpersonu (darbinieku) piemaksu un prēmiju apmēru, to piešķiršanas kritērijus, piešķiršanas un izmaksas kārtību, kā arī darba intensitātei Latvijas prezidentūras laikā atbilstošu papildatvaļinājuma ilgumu. Noteikumu projekts paredz sākotnēji piemaksas apmēru noteikt atbilstoši darba intensitātes pakāpei – pamatintensitāte. Savukārt pēc 2015.gada 30.jūnija, pamatojoties uz amatpersonas (darbinieka) iesaisti Prezidentūras norisē (katras darba grupas sanāksmju skaits un tajā izskatīto tiesību aktu projektu skaits) ir paredzēts, ka piemaksas apmērs tiks pārskatīts.Eiropas Savienības jautājumu koordinatoram un nozares speciālistam komunikācijas jautājumos noteiktais piemaksu apmērs ir paredzēts konstants lielums, kas ir lielāks par piemaksas apmēru darba grupas vadītāja vietniekam un ekspertam nozares jautājumos, kuram ir pamatintensitāte, kā arī tāds pats kā ekspertam nozares jautājumos, kuram ir vidēja intensitāte. Šāds piemaksu apmērs ir pamatots ar to, ka pamatā šo darbinieku pienākumu apjoms būs ievērojams visa perioda griezumā, kā arī problemātiski noteikt izmērāmus kritērijus šo piemaksu gradēšanai.Gadījumos, ja amatpersonas (darbinieki) ir iesaistītas prezidentūras nodrošināšanā tikai uz laiku un ar 2015.gada 30. jūniju pārtrauc darbu attiecīgajā institūcijā, tad izbeidzot ar šo amatpersonu (darbinieku) amata (darba) tiesiskās attiecības, ar viņu ir jānorēķinās pēdējā viņa darba dienā, attiecīgi veicot intensitātes pārrēķinu. Ja amatpersonas (darbinieki) kuras ir iesaistītas prezidentūras nodrošināšanā pārtrauc darbu attiecīgajā institūcijā pirms 2015.gada 30. jūnija, intensitātes pārrēķins netiek veikts. Tādējādi tiks vecināta amatpersonu (darbinieku) piesaiste darbam Prezidentūrā līdz Prezidentūras beigām. Noteikumu projekts neparedz vienotu atskaites formu, kādā amatpersonai (darbiniekam) jāatskaitās par paveikto, līdz ar to tā ir katras institūcijas kompetence. Pēc Prezidentūras beigām no 2015.gada 1.jūlija līdz 2015.gada 31.decembrim darba grupas vadītājam, viņa vietniekam un ekspertam nozares jautājumos, ņemot vērā viņa ieguldījumu Prezidentūras sagatavošanā un norisē un novērtējot darba grupai izvirzīto mērķu sasniegšanu, var izmaksāt vienreizēju prēmiju. Ieguldījuma un izvirzīto mērķu sasniegšanas novērtēšanas kārtības noteikšana ir katras institūcijas kompetence.Atbilstoši Ministru kabinetā 2012.gada 24.aprīlī (protokols Nr.22 53.§) akceptētajam informatīvajam ziņojumam „Par personāla piesaisti un motivēšanu Latvijas prezidentūras Eiropas Savienības Padomē nodrošināšanai” 2.1.3. sadaļai - Papildu sociālās garantijas, kā sociālā garantija šī ziņojuma un noteikumu projekta izpratnē tiek piešķirts apmaksāts papildatvaļinājums. Noteikumu projekts paredz, ka arī tām amatpersonām (darbiniekiem), kuras nav tieši iesaistīta darba grupās institūcijas atlīdzības fonda ietvaros, var noteikt piemaksu par papildu pienākumu veikšanu Prezidentūras sagatavošanā un norisē saskaņā ar Valsts un pašvaldību institūciju amatpersonu un darbinieku atlīdzības likuma 14.panta pirmo daļu. Noteikumu projektam ir pievienots protokollēmuma projekts, kas paredz, ka, lai aprēķinātu finansējumā apjomu šo piemaksu izmaksai ievēro nosacījumu, ka šim mērķim piešķir ne vairāk kā 30% no tām amatpersonām (darbiniekiem), kuras ir tieši iesaistītas darba grupās un amatpersonām (darbiniekiem), kuras veic nozares koordinatora vai nozares speciālista komunikācijas jautājumos pienākumus saistībā ar darba grupām, piemaksām paredzētā finansējuma apjoma konkrētajam gadam. Vienlaikus atzīmējam, ka lai nodrošinātu racionālu, lietderīgu un ekonomisku budžeta līdzekļu izlietošanu Latvijas prezidentūras Eiropas Savienības Padomē laikā, ministrijām nepieciešams izvērtēt esošās darbības prioritātes.Šo noteikumu izpratnē darba grupa ir visi turpmāk minētie darba formāti, kurus vada vai kuriem saturisku ieguldījumu dod prezidentūra:* formālās un neformālās sanāksmes atbilstoši aktuālajam „Padomes darba sagatavošanas struktūru sarakstam” („List of Council preparotary bodies”), kā arī šo sanāksmju sagatavošanas sanāksmes;
* sadarbība ar Eiropas Parlamentu visās parastās un īpašās likumdošanas procedūras stadijās (gan neformālajās, gan formālajās);
* formālās un neformālās Ministru padomju sanāksmes;
* starptautisko organizāciju sanāksmes, kurās prezidentūra veic konkrētus pienākumus un dod saturisku ieguldījumu;
* aktivitātes ar kurām īsteno kopīgo triju valstu 18 mēnešu darba programmu un prezidentūras sešu mēnešu darba programmas prioritātes.

Darba grupas ir ne tikai ES padomes, bet arī citas ES formāta darba grupas, kas nav tieši saistītas ar ES padomi.Minētā uzskaitījuma ietvaros var tikt veikta darba grupu (sanāksmju) pielīdzināšana.Noteikumu projekts paredz, ka ministrijām un citām centrālajām valsts iestādēm šajos noteikumos paredzēto amatpersonu (darbinieku) piemaksu, prēmiju un papildatvaļinājumu izmaksas tiks nodrošinātas ministrijām un citām centrālajām valsts iestādēm šim mērķim piešķirto valsts budžeta līdzekļu ietvaros, kas tiek plānoti budžeta programmā „96.00.00 „ Latvijas prezidentūras Eiropas Savienības Padomē nodrošināšanai”. Atlīdzības likuma pārejas noteikumu 8.12 punkts nosaka laika periodu, kurā Latvijas prezidentūras Eiropas Savienības Padomē 2015.gadā sagatavošanā un norisē iesaistītajām amatpersonām un darbiniekiem papildatvaļinājums ir piešķirams un izmantojams - no 2015.gada 1.jūlija līdz 2015.gada 31.decembrim. Šim mērķim finansējums tiek plānots un piešķirts līdz 2015.gada beigām. Ņemot vērā, ka šim papildatvaļinājuma veidam atlīdzības likumā ir iekļauts speciāls regulējums, tad attiecībā uz šo papildatvaļinājumu nav attiecināms nosacījums, ka to var izmantot tikai pēc pilna ikgadējā apmaksātā atvaļinājuma izmantošanas. |
|  5. |  Projekta izstrādē iesaistītās institūcijas |  Projekts šo jomu neskar. |
|  6. |  Iemesli, kādēļ netika nodrošināta sabiedrības līdzdalība | Noteikumu projekts attiecas tikai uz valsts institūciju amatpersonām un darbiniekiem, tādēļ sabiedrības līdzdalība noteikumu projekta izstrādē nebija nepieciešama. |
|  7. |  Cita informācija |  Nav |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Valsts institūciju amatpersonas un darbinieki. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar. |
|  3. |  Tiesiskā regulējuma finansiālā ietekme | Projekts šo jomu neskar. |
|  4. |  Tiesiskā regulējuma nefinansiālā ietekme |  Projekts šo jomu neskar. |
|  5. |  Administratīvās procedūras raksturojums |  Projekts šo jomu neskar. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi (tūkst. latu) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | *0* | *0* | *0* | *0* | *0* |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | *0* | *0* | *0* | *0* | *0* |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | *0* | *0* | *+1 763,3* | *+7 113,1* | *0* |
| 2.1. valsts pamatbudžets | *0* | *0* | *+1 763,3* | *+7 113,1* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | *0* | *0* | *-1 763,3* | *-7 113,1* | *0* |
| 3.1. valsts pamatbudžets | *0* | *0* | *-1 763,3* | *-7 113,1* | *0* |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 1 763,3 | 7 113,1 | 0 |
|  |  |  |  |
|  |  |  |  |
| 5. Precizēta finansiālā ietekme: | X | *0* | *0* | *0* | *0* |
| 5.1. valsts pamatbudžets | *0* | *0* | *0* | *0* |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins | **2014.gadam:**Darba grupas vadītājiem, darba grupas vadītāja vietniekiem, ekspertiem nozares jautājumos, nozares komunikatoriem, nozares koordinatoriem (kopā 1120 amatpersonas (darbinieki)) atalgojumam plānotais finansējuma apjoms – **1,1milj Ls**.Tiek plānoti:* darba grupas vadītāji – 249 amatpersonas (darbinieki);
* darba grupas vadītāja vietnieki – 186 amatpersonas (darbinieki);
* eksperti nozares jautājumos – 574 amatpersonas (darbinieki);
* nozares komunikatori – 39 amatpersonas (darbinieki);
* Eiropas Savienības jautājumu koordinatori – 72 amatpersonas (darbinieki).

Prezidentūras sagatavošanā un norisē iesaistītajām amatpersonām (darbiniekiem), kuras nav tieši iesaistītas darba grupās atalgojumam plānotais finansējuma apjoms – **0,33 milj Ls.****Kopā atlīdzībai (t.sk. darba devēja valsts sociālās apdrošināšanas obligātās iemaksas) – 1.76 milj. Ls = pieaugums pret 2013.gadu.****2015.gadam:**Darba grupas vadītājiem, darba grupas vadītāja vietniekiem, ekspertiem nozares jautājumos, nozares komunikatoriem, nozares koordinatoriem (1120 amatpersonas (darbinieki)) atalgojumam plānotais finansējuma apjoms – **4,4 milj Ls.**Prezidentūras sagatavošanā un norisē iesaistītajām amatpersonām (darbiniekiem), kuras nav tieši iesaistītas atalgojumam plānotais finansējuma apjoms – **1.32 milj Ls.****Kopā atlīdzībai (t.sk. darba devēja valsts sociālās apdrošināšanas obligātās iemaksas) – 7.11 milj. Ls.****Pieaugums pret 2013.gadu = 1.76+7.11=8.87 milj.Ls.** |
| 7. Cita informācija | 2014. un 2015.gadam papildu nepieciešamais finansējums pamatojoties uz ministriju sniegtajiem aprēķiniem tiks pārdalīts no 74.resora budžeta programmas 04.00.00 „Latvijas prezidentūras Eiropas Savienības Padomē nodrošināšanai 2015.gadā” paredzētā finansējuma uz attiecīgās ministrijas budžeta programmu 96.00.00 „Latvijas prezidentūras Eiropas Savienības Padomē nodrošināšana 2015.gadā”. |

*Anotācijas, IV, V, VI, VII sadaļa - projekts šo jomu neskar.*

Finanšu ministra vietā –

zemkopības ministre L.Straujuma

22.07.2013 10:59

1389

I.Artemjeva

67095599; fakss 67095541;

Ineta.Artemjeva@fm.gov.lv